শাহাদাৎ হোসেন হলেন একজন বাংলাদেশি অভিনেতা ও রেডিও ব্যক্তিত্ব যিনি মঞ্চ, টেলিভিশন ও চলচ্চিত্রে কাজ করেছেন। তিনি গহীন বালুচর চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার ২০১৭ লাভ করেছেন।  প্রারম্ভিক জীবন ও শিক্ষা শাহাদাৎ হোসেন ১৯৭৬ সালের ৯ নভেম্বর খুলনায় জন্মগ্রহণ করেন। তিনি খুলনা জেলাতেই মাধ্যমিক ও উচ্চমাধ্যমিক পর্যায়ে পড়াশোনা করেছেন। তিনি বাংলা কলেজ থেকে রাষ্ট্রবিজ্ঞানে স্নাতক হয়েছেন।  কর্মজীবন শাহাদাৎ হোসেন বিদ্যালয়ে পড়াকালীন সময় থেকেই মঞ্চনাটকে অভিনয় করতেন। তিনি ১৯৯৭ সালে সেন্টার ফর এশিয়ান থিয়েটারে যোগদান করেন। ২০০৫ সালে টিভি নাটকে অভিষেক ঘটে তার। তিনি সিসিমপুর এ বাহাদুর চরিত্রে অভিনয় করেছেন। তিনি মন তার শঙ্খিনী এ অভিনয়ের জন্য এক পর্বের নাটক ও টেলিফিল্মের সেরা অভিনেতা বিভাগে লাক্স আরটিভি অ্যাওয়ার্ডস ২০১৬ লাভ করেছিলেন।  মঞ্চনাটক ও টেলিভিশনের পাশাপাশি শাহাদাৎ হোসেন চলচ্চিত্রেও অভিনয় করেছন। তার অভিনীত প্রথম চলচ্চিত্র আন্ডার কন্সট্রাকশন। তার প্রথম মুক্তিপ্রাপ্ত চলচ্চিত্র সুতপার ঠিকানা। চলচ্চিত্রটি ২০১৫ সালে মুক্তি পেয়েছিল। ২০১৬ সালে তার অভিনীত চলচ্চিত্র আন্ডার কন্সট্রাকশন প্রেক্ষাগৃহে মুক্তি পেয়েছিল। ২০১৬ সালে তার অভিনীত চলচ্চিত্র একাত্তরের নিশান ও মুক্তি পেয়েছিল।  ২০১৭ সালে শাহাদাৎ হোসেন অভিনীত চলচ্চিত্র নুরু মিয়া ও তার বিউটি ড্রাইভার প্রেক্ষাগৃহে মুক্তি পায়। এ বছরে তার অভিনীত চলচ্চিত্র গহীন বালুচর ও মুক্তি পেয়েছিল। চলচ্চিত্রটিতে অভিনয়ের জন্য তিনি চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার ২০১৭ লাভ করেন। ২০১৯ সালে তিনি পারফর্মার শিরোনামের একটি স্বল্পদৈর্ঘ্য চলচ্চিত্রে কাজ করেন।  চলচ্চিত্রে অভিনয়েত বাইরে শাহাদাৎ হোসেন নাভানা গ্রুপে এক বছরের বেশি সময় কাজ করেছেন। ২০০১ সালে তিনি সেখানে যোগ দিয়েছিলেন। এছাড়া তিনি এবিসি রেডিওর বেহাল চৌরাস্তা অনুষ্ঠানে কথাবন্ধু হিসেবে কাজ করেছেন।  ব্যক্তিগত জীবন শাহাদাৎ হোসেন ২০০৭ সালে ফারজানা রিতার সাথে বিবাহবন্ধনে আবদ্ধ হন।  নির্বাচিত মঞ্চনাটক  ভেলুয়া সুন্দরী  পিয়ার গ্যান্ট  রাজা  দ্য লেডি ফ্রম দ্য সি  একশ বস্তা চাল  দি কমিউনিকেটর  ডগ, ওমেন, ম্যান  অন্তরালে ইতিহাস  স্তালিন  নির্বাচিত টিভি নাটক ও টেলিফিল্ম  সিসিমপুর  স্বপ্নভুখ  মিথ্যা তুমি দশ পিঁপড়া  সবুজ নক্ষত্র  কপথে মন  যদি নির্বাসন দাও  জননী  একজন বিখ্যাত ব্যক্তির মৃত্যুর পর  পিঞ্জর  সোনালী মেঘের ভালোবাসা  কিংকর্তব্য বিমুখ  ঘোড়ার চাল আড়াই ঘর  এবং  শূন্যতা  মন তার শঙ্খিনী  আমারো পরানো যাহা চায়  পাগলা ঘণ্টা  প্রেমের সাতকাহন  একটি দোতলা বাড়ির গল্প  রাক্ষুসী  পঁচাত্তরের ডায়েরি  চলচ্চিত্র তালিকা বছরচলচ্চিত্রচরিত্রটীকা  ২০১৬ সুতপার ঠিকানা সুতপার স্বামী প্রথম মুক্তিপ্রাপ্ত চলচ্চিত্র আন্ডার কন্সট্রাকশন  প্রথম চলচ্চিত্র একাত্তরের নিশান ২০১৭ নুরু মিয়া ও তার বিউটি ড্রাইভার   গহীন বালুচর মিজান  ২০১৯ পারফর্মার স্বল্পদৈর্ঘ্য চলচ্চিত্র২০২১ঢাকা ড্রিম২০২৩দেয়ালের দেশশ্যামা কাব্য  পুরস্কার ও মনোনয়ন  বছর পুরস্কার বিভাগ কাজ ফলাফল ২০১৬ লাক্স আরটিভি স্টার অ্যাওয়ার্ডস এক পর্বের নাটক ও টেলিফিল্মে শ্রেষ্ঠ অভিনেতা মন তার শঙ্খিনী  ২০১৭ জাতীয় চলচ্চিত্র পুরস্কার  শ্রেষ্ঠ পার্শ্ব অভিনেতা  গহীন বালুচর   তথ্যসূত্র  বহিঃসংযোগ      বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:খুলনা জেলার ব্যক্তি বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী বেতার ব্যক্তিত্ব বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী